aristodemus.fragmenta-fhg5 5.viii
Ὁ δὲ Παυσανίας ὑπάρχων ἐν Βυζαντίῳ ἀναφανδὸν ἐμήδιζεν καὶ κακὰ διετίθει τοὺς Ἕλληνας . Διεπράξατο δέ τι καὶ τοιοῦτον . Ἦν ἐπιχωρίου τινος θυγάτηρ Κορωνίδου ὄνομα , ἐφ’ ἣν ἔπεμψεν ὁ Παυσανίας ἐξαιτῶν τὸν πατέρα . Ὁ δὲ Κορωνίδης δεδοικὼς τὴν ὠμότητα τοῦ Παυσανίου ἔπεμψεν αὐτῷ τὴν παῖδα . Ἧς καὶ παραγενομένης νυκτὸς ἐς τὸ οἴκημα κοιμωμένου τοῦ Παυσανίου καὶ παραστάσης , περίυπνος γενόμενος ὁ Παυσανίας δόξας τε κατ’ ἐπιβουλήν τινα εἰςεληλυθέναι , ἐπαράμενος τὸ ξιφίδιον ἐπερόνησε τὴν κόρην καὶ ἀπέκτεινε , καὶ διὰ τοῦτο εἰς μανίαν περιέστη · καὶ γενόμενος φρενομανὴς ἐκεκράγει , ὡς δὴ μαστιγούμενος ὑπὸ τῆς κόρης . Πολλοῦ δὲ χρόνου διαγενομένου , ἐξιλάσατο τοὺς δαίμονας τῆς παιδὸς , καὶ οὕτως ἀποκατέστη . ( 2 ) Τῆς δὲ προδοσίας οὐκ ἐπαύετο , ἀλλὰ γράψας ἐπιστολὰς Ξέρξῃ Ἀργιλίῳ ἀγαπωμένῳ ἑαυτοῦ δίδωσι ταύτας , ἐγκελευσάμενος κομίζειν πρὸς Ξέρξην . Ὁ δὲ Ἀργίλιος δεδοικὼς περὶ αὑτοῦ , ἐπειδὴ ( γὰρ ) οὐδὲ οἱ πρότεροι πεμφθέντες ἀπενόστησαν , πρὸς Ξέρξην οὐ παρεγένετο , ἐλθὼν δὲ εἰς Σπάρτην τοῖς ἐφόροις ἐμήνυσε τὴν προδοσίαν , ὑπέσχετο δὲ κατάφωρον δείξειν τὸν Παυσανίαν . ( 3 ) Καὶ συνθέμενος περὶ τούτων ἦλθεν εἰς Ταίναρον , ἔν τε τῷ τοῦ Ποσειδῶνος τεμένει ἱκέτευεν . Οἱ δὲ ἔφοροι παραγενόμενοι εἰς τὸ [ αὐτὸ τέμενος καὶ ] διπλῆν σκηνὴν κατασκευάσαντες ἐν αὐτῇ ἔκρυψαν ἑαυτούς . Οὐκ ἐπιστάμενος δὲ ὁ Παυσανίας ταῦτα ἀκούσας δὲ τὸν Ἀργίλιον ἱκετεύοντα , παρεγένετο πρὸς αὐτὸν καὶ ἀπεμέμφετο ἐπὶ τῷ μὴ κομίσαι τὰς ἐπιστολὰς πρὸς Ξέρξην , ἄλλα τέ τινα τεκμήρια διεξῄει τῆς προδοσίας . Οἱ δὲ ἔφοροι ἀκούσαντες τῶν ῥηθέντων , παραχρῆμα μὲν οὐ συνελάβοντο αὐτὸν διὰ τὸ εἶναι ἅγιον τὸ τέμενος , ἀλλ’ εἴασαν ἀπελθεῖν , ὕστερον δὲ αὐτὸν ἐλθόντα εἰς Σπάρτην ἐβούλοντο συλλαμβάνεσθαι . Ὁ δὲ ὑπονοήσας εἰσέδραμεν εἰς τὸ τῆς Χαλκιοίκου Ἀθηνᾶς τέμενος καὶ ἱκέτευεν . ( 4 ) Τῶν δὲ Λακεδαιμονίων ἐν ἀπόρῳ ὄντων διὰ τὴν εἰς τὴν θεὸν θρησκείαν , ἡ μήτηρ τοῦ Παυσανίου βαστάσασα πλίνθου ἔθηκεν ἐπὶ τῆς εἰσόδου τοῦ τεμένους , προκαταρχομένη τῆς κατὰ τοῦ παιδὸς κολάσεως . Οἱ δὲ Λακεδαιμόνιοι κατακολουθήσαντες αὐτῇ ἐνῳκοδόμησαν τὸ τέμενος , καὶ λιμῷ διαφθαρέντος τοῦ Παυσανίου , ἀνελόντες τὴν στέγην , ἐξείλκυσαν τοῦ ναοῦ ἔτι ἐμπνέοντα τὸν Παυσανίαν καὶ ἐξέρριψαν . ( 5 ) Διὰ δὲ τοῦτο λοιμὸς αὐτοὺς κατέσχεν . Θεοῦ δὲ χρήσαντος , ἐπὰν ἐξιλάσωνται τοὺς δαίμονας τοῦ Παυσανίου , παύσασθαι τὸν λοιμόν , ἀνδριάντα αὐτῷ ἀνέστησαν , καὶ ἐπαύσατο ὁ λοιμός .
Lemmas: ὁ δέ Παυσανίας ὑπάρχω ἐν Βυζάντιον ἀναφανδόν μηδίζω καί κακός διατίθημι ὁ Ἑλληνᾶς . διαπράσσω δέ τίς καί τοιοῦτος . Ἦς ἐπιχώριος τις θυγάτηρ Κορωνίδης ὄνομα , ἐπί ὅς πέμπω ὁ Παυσανίας ἐξαιτέω ὁ πατέρας . ὁ δέ Κορωνίδης δείδω ὁ ὠμότης ὁ Παυσανίας πέμπω αὐτός ὁ παῖς . ἧς καί παραγίγνομαι νύξ εἰς ὁ οἴκημα κοιμάω ὁ Παυσανίας καί παρίστημι , περίυπνος γίγνομαι ὁ Παυσανίας δοκέω τε κατά ἐπιβουλή τις ἔρχομαι , ἐπαίρω ὁ ξιφίδιον περονάω ὁ κόρη καί ἀποκτείνω , καί διά οὗτος εἰς μανία περιίστημι · καί γίγνομαι φρενομανής κράζω , ὡς δή μαστιγόω ὑπό ὁ κόρη . Πολύς δέ χρόνος διαγίγνομαι , ἐξιλάσκομαι ὁ δαίμων ὁ παῖς , καί οὕτως ἀποκαθίστημι . ( 2 ) ὁ δέ προδοσία οὐ παύω , ἀλλά γράφω ἐπιστολή Ξέρξης Ἀργίλιος ἀγαπάω ἑαυτοῦ δίδωμι αὐτός , ἐγκελεύω κομίζω πρός Ξέρξης . ὁ δέ Ἀργίλιος δείδω περί αὐτός , ἐπεί ( γάρ ) οὐδέ ὁ πρότερος πέμπω ἀπονοστέω , πρός Ξέρξης οὐ παραγίνομαι , ἔρχομαι δέ εἰς Σπάρτη ὁ ἔφορος μηνύω ὁ προδοσία , ὑπισχνέομαι δέ κατάφωρος δείκνυμι ὁ Παυσανίας . ( 3 ) καί συντίθημι περί οὗτος ἔρχομαι εἰς Ταίναρος , ἐν τε ὁ ὁ Ποσειδῶν τέμενος ἱκετεύω . ὁ δέ ἔφορος παραγίνομαι εἰς ὁ [ αὐτός τέμενος καί ] διπλόος σκῆνος κατασκευάζω ἐν οὗτος κρύπτω ἑαυτοῦ . οὐ ἐπίσταμαι δέ ὁ Παυσανίας οὗτος ἀκούω δέ ὁ Ἀργίλιος ἱκετεύω , παραγίνομαι πρός αὐτός καί ἀπομέμφομαι ἐπί ὁ μή κομίζω ὁ ἐπιστολή πρός Ξέρξης , ἄλλος τε τις τεκμήριον διεξέρχομαι ὁ προδοσία . ὁ δέ ἔφορος ἀκούω ὁ λέγω , παραχρῆμα μέν οὐ συλλαμβάνω αὐτός διά ὁ ἔρχομαι ἅγιος ὁ τέμενος , ἀλλά ἐάω ἀπέρχομαι , ὕστερον δέ αὐτός ἔρχομαι εἰς Σπάρτη βούλομαι συλλαμβάνω . ὁ δέ ὑπονοέω εἰστρέχω εἰς ὁ ὁ χαλκίοικος Ἀθηνᾶ τέμενος καί ἱκετεύω . ( 4 ) Τῶν δέ Λακεδαιμόνιος ἐν ἄπορος εἰμί διά ὁ εἰς ὁ θεός θρησκεία , ὁ μήτηρ ὁ Παυσανίας βαστάζω πλίνθος τίθημι ἐπί ὁ εἴσοδος ὁ τέμενος , προκατάρχομαι ὁ κατά ὁ παῖς κόλασις . ὁ δέ Λακεδαιμόνιος κατακολουθέω αὐτός ἐνοικοδομέω ὁ τέμενος , καί λιμός διαφθείρω ὁ Παυσανίας , ἀναιρέω ὁ στέγη , ἐξέλκω ὁ ναός ἔτι ἐμπνέω ὁ Παυσανίας καί ἐκρίπτω . ( 5 ) Ζεύς δέ οὗτος λοιμός αὐτός κατέχω . θεός δέ χράω , ἐπάν ἐξιλάσκομαι ὁ δαίμων ὁ Παυσανίας , παύω ὁ λοιμός , ἀνδριάς αὐτός ἀνίστημι , καί παύω ὁ λοιμός .